Na temelju članka 42. stavka 1. točke 2. Zakona o lokalnim porezima („Narodne novine“ broj 115/16, 101/17, 114/22, 114/23 i 152/24), a u svezi s člankom 12. stavkom 1. Zakona o izmjenama i dopuni Zakona o lokalnim porezima („Narodne novine" broj 152/24) te članka 32. Statuta Općine Sveti Filip i Jakov („Službeni glasnik Općine Sveti Filip i Jakov“ broj 2/14 – pročišćeni tekst. 6/14, 1/18, 1/20 i 2/21 i 16/24) Općinsko vijeće Općine Sveti Filip i Jakov na --. sjednici održanoj ----------- 2025. donosi

**O D L U K U**

**o izmjenama Odluke o općinskim porezima**

**Članak 1.**

U Odluci o općinskim porezima (Službeni glasnik Općine Sveti Filip i Jakov broj 13/23 i 5/24) u članku 1. riječi: „visina poreza na kuće za odmor“ brišu se i zamjenjuju riječima: „visina poreza na nekretnine“.

**Članak 2.**

U članku 2. mijenja se točka 2. i glasi : „ 2. porez na nekretnine“.

**Članak 3.**

Naziv odjeljka IV. iznad članka 5. mijenja se i glasi: »Porez na nekretnine«.

**Članak 4.**

Članak 5. mijenja se i glasi:

»Porez na nekretnine plaća se godišnje u iznosu od 8,00 EUR po metru kvadratnom korisne površine nekretnine na cijelom području Općine Sveti Filip i Jakov, bez obzira u kojoj se zoni, naselju ili području Općine Sveti Filip i Jakov nekretnina nalazi«.

**Članak 5.**

U članku 6. riječi „ poreza na kuće na odmor“ brišu se i zamjenjuju riječnima „poreza na nekretnine“.

**PRIJELAZNE I ZAVRŠNE ODREDBE**

**Članak 6.**

Postupci utvrđivanja poreza započeti po odredbama Odluke o općinskim porezima (Službeni glasnik Općine Sveti Filip i Jakov broj 13/23 i 5/24), a koji nisu dovršeni do stupanja na snagu ove Odluke, dovršit će se prema odredbama Odluke o općinskim porezima (Službeni glasnik Općine Sveti Filip i Jakov broj 13/23 i 15/24).

**Članak 7.**

Na postupak utvrđivanja, evidentiranja, nadzora, naplate i ovrhe poreza na nekretnine, kao i na druga pitanja koja nisu uređena ovom Odlukom, primjenjivat će se odredbe Zakona o lokalnim porezima („Narodne novine“ broj 15/16, 101/17, 114/22, 114/23 i 152/24).

**Članak 8.**

Ova Odluka objavit će se u Narodnim novinama i Službenom glasniku Općine Sveti Filip i Jakov, a stupa na snagu prvi dan od dana objave u Službenom glasniku Općine Sveti Filip i Jakov.

KLASA:

URBROJ:

Sveti Filip i Jakov,------------------. godine

**OPĆINSKO VIJEĆE OPĆINE SVETI FILIP I JAKOV**

**Predsjednik Općinskog vijeća**

**Igor Pedisić**

**O B R A Z L O Ž E N J E**

Pravno temelj za donošenje ovakve Odluke je članak 42. stavak 1. Zakona o lokalnim porezima („Narodne novine“ broj 115/16, 101/17, 114/22, 114/23, 152/24) u svezi s čl. 12. st. 1. Zakona o izmjenama i dopunama Zakona o lokalnim porezima („Narodne novine" broj 152/24) te članak 32. Statuta Općine Sveti Filip i Jakov („Službeni glasnik Općine Sveti Filip i Jakov“ broj 2/14 – pročišćeni tekst. 6/14, 1/18, 1/20 i 2/21, 16/24).

Naime, dana 1. siječnja 2025. godine stupio je na snagu Zakon o izmjenama i dopunama Zakona o lokalnim porezima koji je objavljen u Narodnim novinama broj 152/24. Navedenim zakonom ukinut je porez na kuće za odmor te je zamijenjen novim porezom na nekretnine te je propisana dužnost svih jedinica lokalne ( regionalne) samouprave da usklade svoje odluke o lokalnim porezima s navedenim izmjenama zakona.

Tako je bilo nužno i da Općina Sveti Filip i Jakov kao jedinica lokalne samouprave, na odgovarajući način izmijeni svoju dosadašnju Odluku o općinskim porezima (Službeni glasnik Općine Sveti Filip i Jakov broj 13/23 i 5/24) i to na način da se umjesto ukinutog poreza na kuće za odmor, propiše novi porez na nekretnine te da se odredi visina tog poreza kao i nadležno tijelo za utvrđivanje i naplatu, odnosno da se na pravilan i zakonit način provede usklađenje Odluke s važećim zakonskim propisima.

Odredbe Odluke koje se tiču poreza na potrošnju i porez na korištenje javnih površina, ostaju nepromijenjene.

Nekretninom se, u smislu Zakona o lokalnim porezima („Narodne novine“ broj 115/16, 101/17, 114/22, 114/23, 152/24) smatra svaka stambena zgrada ili stambeni dio stambeno-poslovne zgrade ili stan te svaki drugi samostalni funkcionalni prostor namijenjen stanovanju.

Zakonom je propisan raspon poreza na nekretnine od 0,60 EUR do 8,00 EUR po metru kvadratnom korisne površine nekretnine.

Obveznici plaćanja poreza na nekretnine su domaće i strane, pravne i fizičke osobe koje su vlasnici nekretnina na dan 31. ožujka godine za koju se utvrđuje porez.

Bitno je naglasiti da se porez na nekretnine ne plaća na nekretnine:

1. koje služe za stalno stanovanje,

2. koje se iznajmljuju na temelju ugovora o najmu za stalno stanovanje,

3. javne namjene i nekretnine namijenjene institucionalnom smještaju osoba,

4. koje se u poslovnim knjigama trgovačkih društava vode kao nekretnine namijenjene prodaji, ako je od dana unosa u poslovne knjige do 31. ožujka godine za koju se utvrđuje porez proteklo manje od šest mjeseci,

5. preuzete u zamjenu za nenaplaćena potraživanja, ako je od dana preuzimanja do 31. ožujka godine za koju se utvrđuje porez proteklo manje od šest mjeseci,

6. koje zbog proglašenja prirodnih nepogoda u određenom poreznom razdoblju nisu podobne kao stambeni prostor,

7. u slučajevima kada se iz svih okolnosti može utvrditi da je onemogućena stambena namjena nekretnine,

8. u vlasništvu jedinica lokalne samouprave koje se nalaze isključivo na teritoriju te jedinice lokalne samouprave,

9. koje domaćinu određenom prema propisu kojim se uređuje ugostiteljska djelatnost služe za stalno stanovanje.

Za razliku od poreza na kuće za odmor, porez na nekretnine lokalni je porez čiji se prihod dijeli:

1. 80% je udio jedinice lokalne samouprave na čijem se području nekretnina nalazi

2. 20% je udio jedinice područne (regionalne) samouprave na čijem se području nekretnina nalazi.

S obzirom na sve navedeno, prijedlogom odluke se predlaže iznos u visini od 8,00 EUR po metru kvadratnom korisne površine nekretnine.

Postupak naplate, evidentiranja, ovrhe poreza na nekretnine, kao što je to bio slučaju poreza na kuće za odmor, obavljati će Odsjek za financije i računovodstvo Jedinstvenog upravnog odjela Općine Sveti Filip i Jakov.

Prijelaznim i završnim odredbama Zakona o izmjenama i dopuni Zakona o lokalnim porezima („Narodne novine“ broj 152/24) i člankom 12. stavkom 1. propisano je kako su jedinice lokalne samouprave dužne uskladiti svoje Odluke s odredbama navedenog zakona te ih dostaviti Poreznoj upravi najkasnije do 28. veljače 2025. godine za primjenu tijekom 2025. godine.

U svjetlu svega navedenog, ovom Odlukom postojeća Odluka o općinskim porezima Općine Sveti Filip i Jakov usklađuje se sa izmjenama Zakona koje su stupile na snagu dana 01. siječnja 2025. godine, te se na taj način omogućuje njena primjena u 2025. godini.

Slijedom navedenog, predlaže se Općinskom vijeću Općine Sveti Filip i Jakov donošenje Odluke o izmjenama i dopuni Odluke o općinskim porezima kao u predloženom tekstu.